ddrg/super_eurlex huggingface dataset:
Oficialusis leidinys L 075 , 16/03/2002 p. 0067 - 0067



Komisijos Sprendimas 2002 m. kovo 13 d. dėl Izraelio geros laboratorinės praktikos (GLP) stebėsenos sistemos sukūrimo ir pakankamo įdiegimo pripažinimo (2002/227/EB) EUROPOS BENDRIJŲ KOMISIJA, atsižvelgdama į Europos bendrijos steigimo stutartį, atsižvelgdama į 1999 m. liepos 19 d. Tarybos sprendimą 1999/662/EB dėl Europos bendrijos ir Izraelio valstybės susitarimo dėl EBPO (angl. OECD) geros laboratorinės praktikos (GLP) principų ir laikymosi stebėsenos programų abipusio pripažinimo [1], ypač į jo 3 straipsnio 1 dalį, pasikonsultavusi su Tarybos paskirtu specialiu komitetu, kadangi: (1) 2000 m. lapkričio 27 d. ir 2001 m. lapkričio 16 d. buvo surengti pirmieji du pagal Susitarimą įsteigto ES ir Izraelio jungtinio komiteto posėdžiai, per kuriuos buvo išsamiai išnagrinėta Izraelio nacionalinė GLP stebėsenos sistema. (2) Izraelio laboratorijų akreditavimo institucija (angl. ISRAC), veikianti kaip nacionalinė GLP stebėsenos institucija, laiku pateikė Komisijos tarnybų prašytą papildomą informaciją. (3) Pagal Susitarimo 11 straipsnio 2 ir 3 dalis Bendrija turi sutikti, kad iki tol, kol gali baigtis pradinis laikotarpis, yra sukurta ir pakankamai įdiegta Izraelio geros laboratorinės praktikos (GLP) stebėsenos sistema, PRIĖMĖ ŠĮ SPRENDIMĄ: Vienintelis straipsnis Šiuo sprendimu Bendrija sutinka, kad per pradinį susitarimo laikotarpį buvo sukurta ir pakankamai įdiegta Izraelio GLP stebėsenos sistema ir kad dėl to tas pradinis laikotarpis gali būti nutrauktas numatant ne vėliau kaip nuo 2002 m. gegužės 1 d. pereiti prie susitarimo veikimo etapo. Priimta Briuselyje, 2002 m. kovo 13 d. Komisijos vardu Pascal Lamy Komisijos narys [1] OL L 263, 1999 10 9, p. 6. --------------------------------------------------
Oficialusis leidinys L 293 , 29/10/2002 p. 0001 - 0001



Tarybos sprendimas 2002 m. rugsėjo 30 d. dėl Europos Sąjungos ir Bosnijos ir Hercegovinos (BiH) susitarimo dėl Europos Sąjungos policijos misijos (EUPM) veiklos BiH sudarymo (2002/845/BUSP) EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos 24 straipsnį, atsižvelgdama į pirmininkaujančios valstybės narės rekomendaciją, kadangi: (1) 2002 m. kovo 11 d. Taryba priėmė Bendrųjų veiksmų aktą 2002/210/BUSP dėl Europos Sąjungos policijos misijos [1]. (2) To bendrųjų veiksmų akto 11 straipsnis numato, kad dėl EUPM darbuotojų BiH statuso, įskaitant atitinkamais atvejais privilegijas, imunitetus ir papildomas garantijas, reikalingas EUPM įvykdyti ir sklandžiai veikti, susitariama Europos Sąjungos sutarties 24 straipsnyje nustatyta tvarka. (3) Po 2002 m. liepos 12 d. Tarybos sprendimo, suteikusio teisę pirmininkaujančiajai valstybei narei pradėti derybas, pirmininkaujanti valstybė narė derybomis pasiekė susitarimą su BiH dėl EUPM veiklos. (4) Tas susitarimas turėtų būti patvirtintas, NUSPRENDĖ: 1 straipsnis Europos Sąjungos vardu patvirtinamas Europos Sąjungos ir Bosnijos ir Hercegovinos (BiH) susitarimas dėl Europos Sąjungos policijos misijos (EUPM) veiklos BiH. Susitarimo tekstas pridedamas prie šio sprendimo. 2 straipsnis Tarybos pirmininkui suteikiama teisė paskirti asmenį (-is), įgaliotą (-us) pasirašyti šį susitarimą, taip susaistant Europos Sąjungą. 3 straipsnis Šis sprendimas skelbiamas Oficialiajame leidinyje. 4 straipsnis Šis sprendimas įsigalioja jo paskelbimo dieną. Priimta Briuselyje, 2002 m. rugsėjo 30 d. Tarybos vardu Pirmininkas P. S. Møller [1] OL L 70, 2002 3 13, p. 1. --------------------------------------------------
Oficialusis leidinys L 232 , 30/08/2001 p. 0028 - 0028



Komisijos sprendimas 2001 m. rugpjūčio 7 d. iš dalies keičiantis Sprendimą 94/467/EB, nustatantį arklinių šeimos gyvūnų, vežamų iš vienos trečiosios šalies į kitą, sveikatos reikalavimus pagal Direktyvos 91/496/EEB 9 straipsnio 1 dalies c punkto nuostatas (pranešta dokumentu Nr. C(2001) 2482) (tekstas svarbus EEE) (2001/662/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies keičiančią Direktyvas 89/662/EEB, 90/425/EEB ir 90/675/EEB [1], su paskutiniais pakeitimais, padarytais Direktyva 96/43/EB [2], ypač į jos 9 straipsnio 1 dalies c punktą, kadangi: (1) 1990 m. birželio 26 d. Tarybos direktyva 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [3], paskutinį kartą buvo iš dalies keista Sprendimu 2001/298/EB [4]. (2) Komisijos sprendimas 92/260/EEB [5] su paskutiniais pakeitimais, padarytais Sprendimu 2001/619/EB [6], nustatė veterinarijos reikalavimus ir veterinarinį sertifikavimą laikinai įvežant registruotus arklius. Pagal šį sprendimą reikalaujama, be kita ko, kad gyvūnai būtų tam tikrą laiką laikomi siunčiančioje šalyje. Gyvūnų laikymas valstybėse narėse arba tam tikrose į sąrašą įrašytose šalyse, vis dėlto, gali priklausyti nuo buvimo laiko apskaičiavimo, jeigu laikomasi bent tų pačių sveikatos reikalavimų. (3) Komisijos sprendimas 94/467/EB [7] nustatė veterinarijos reikalavimus, taikomus vežant arklinių šeimos gyvūnus tranzitu iš vienos šalies į kitą, pagal Direktyvos 91/496/EEB 9 straipsnio 1 dalies reikalavimus. Smulkiai aprašant gyvūnų sveikatos reikalavimus, remiamasi reikalavimais, nustatytais Sprendime 92/260/EEB. (4) Dabartinė padėtis bereikalingai komplikuoja tam tikrų arklinių šeimos gyvūnų, kurie šiaip gali būti laikinai įvežami arba ilgam laikui importuojami į Bendriją, vežimą tranzitu per valstybes nares. Šiuo sprendimu siekiama palengvinti registruotų arklių vežimą tranzitu. (5) Kadangi šiame sprendime nustatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 94/467/EB 1 straipsnis papildomas šia trečia dalimi: "3. Taikant leidžiančias nukrypti nuo 2 dalies nuostatas ir tik dėl registruotų arklių, Sprendimo 92/260/EEB II priedo A, B, C, D ir E sertifikatų III skyriaus d punkto trečioje įtraukoje pateiktas šalių sąrašas pakeičiamas Sprendimo 92/260/EEB I priedo A–E grupėms priskirtų šalių sąrašu." 2 straipsnis Šis sprendimas skirtas valstybėms narėms. Priimta Briuselyje, 2001 m. rugpjūčio 7 d. Komisijos vardu David Byrne Komisijos narys [1] OL L 268, 1991 9 24, p. 56. [2] OL L 162, 1996 7 1, p. 1. [3] OL L 224, 1990 8 18, p. 42. [4] OL L 102, 2001 4 12, p. 63. [5] OL L 130, 1992 5 15, p. 67. [6] OL L 215, 2001 8 9, p. 55. [7] OL L 190, 1994 7 26, p. 28. --------------------------------------------------
Oficialusis leidinys L 308 , 27/11/2001 p. 0041 - 0042



Komisijos sprendimas 2001 m. lapkričio 23 d. iš dalies keičiantis Sprendimus 92/260/EEB ir 93/197/EEB dėl nuo Vakarų Nilo karštligės paskiepytų arklinių importo (pranešta dokumentu Nr. C(2001) 3709) (tekstas svarbus EEE) (2001/828/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Sprendimu 2001/298/EB [2], ypač į jos 13 straipsnio 2 dalies a punktą ir 19 straipsnio i punktą, kadangi: (1) Komisijos sprendime 92/260/EEB [3] su paskutiniais pakeitimais, padarytais Sprendimu 2001/619/EB [4], nustatyti gyvūnų sveikatos reikalavimai ir veterinarinis sertifikavimas laikinai įvežant registruotus arklius. (2) Komisijos sprendime 93/197/EEB [5] su paskutiniais pakeitimais, padarytais Sprendimu 2001/619/EB, nustatyti gyvūnų sveikatos reikalavimai ir veterinarinis sertifikavimas importuojant arklinius bei veislinius ir produkcinius arklinius. (3) Per paskutinius dvejus metus Jungtinėse Amerikos Valstijose buvo užregistruoti arklinių Vakarų Nilo karštligės atvejai. Neseniai kompetentingos institucijos sąlygiškai pritarė formalino inaktyvuotos vakcinos naudojimui. Kadangi nuo Vakarų Nilo virusinės infekcijos paskiepyti arkliniai nekelia pavojaus gyvūnų ar visuomenės sveikatai, tokių arklinių importas į Bendriją turėtų būti leidžiamas tam tikromis sąlygomis. (4) Tam, kad būtų leidžiama importuoti nuo Vakarų Nilo viruso paskiepytus arklinius iš šalių, įtrauktų į atitinkamų gyvūnų sveikatos reikalavimų C grupę, būtina suderinti gyvūnų sveikatos reikalavimus, atitinkamai iš dalies pakeičiant Sprendimus 92/260/EEB ir 93/197/EEB. (5) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Į Sprendimo 92/260/EEB II priedo C skyriaus III poskyrį įterpiama ši nauja dalis: +++++ TIFF +++++ 2 straipsnis Į Sprendimo 93/197/EEB II priedo C skyriaus III poskyrį įterpiama ši nauja dalis: +++++ TIFF +++++ 3 straipsnis Šis sprendimas skirtas valstybėms narėms. Priimta Briuselyje, 2001 m. lapkričio 23 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 102, 2001 4 12, p. 63. [3] OL L 130, 1992 5 15, p. 67. [4] OL L 215, 2001 8 9, p. 55. [5] OL L 86, 1993 4 6, p. 16. --------------------------------------------------
Oficialusis leidinys L 213 , 07/08/2001 p. 0020 - 0020



Tarybos sprendimas 2001 m. birželio 18 d. dėl Europos bendrijos ir Rumunijos susitarimo dėl Rumunijos dalyvavimo Europos aplinkos agentūroje bei Europos aplinkos informacijos ir stebėjimo tinkle sudarymo (2001/584/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi: (1) Reglamentu (EEB) Nr. 1210/90 [3] buvo įkurta Europos aplinkos agentūra bei Europos aplinkos informacijos ir stebėjimo tinklas. (2) 1997 m. gruodžio mėn. Liuksemburge susirinkusi Europos Vadovų Taryba nusprendė, kad dalyvavimas Bendrijos programose ir agentūrose yra būdas išplėsti Vidurio ir Rytų Europos šalių pasirengimo narystei strategiją. Agentūrų atveju Europos Vadovų Tarybos išvados numato, kad "Bendrijos agentūros, kuriose galės dalyvauti šalys kandidatės, bus nurodomos kiekvienu konkrečiu atveju". (3) 1999 m. gruodžio mėn. Helsinkyje susirinkusi Europos Vadovų Taryba dar kartą patvirtino visa apimantį stojimo proceso, kuriame šiuo metu vienodomis sąlygomis dalyvauja 13 šalių kandidačių, pobūdį. (4) 2000 m. vasario 14 d. Taryba įgaliojo Komisiją vesti derybas dėl narystės siekiančių šalių dalyvavimo Europos aplinkos agentūroje. 2000 m. spalio 9 d. Komisija pasirašė derybų baigiamąjį aktą. (5) Šiame sprendime minimas Susitarimas turėtų būti patvirtintas, NUSPRENDĖ: 1 straipsnis Bendrijos vardu patvirtinamas Europos bendrijos ir Rumunijos susitarimas dėl Rumunijos dalyvavimo Europos aplinkos agentūroje bei Europos aplinkos informacijos ir stebėjimo tinkle. Susitarimo tekstas yra pateikiamas kaip šio sprendimo priedas. 2 straipsnis Tarybos pirmininkas įgaliojamas paskirti asmenį (-is), įgaliotą (-us) deponuoti Susitarimo 18 straipsnyje numatytą pranešimą. 3 straipsnis Šis sprendimas skelbiamas Europos Bendrijų oficialiajame leidinyje. Priimta Liuksemburge, 2001 m. birželio 18 d. Tarybos vardu Pirmininkas M. Winberg [1] OL C 120 E, 2001 4 24, p. 227. [2] Nuomonė pateikta 2001 5 31 (dar nepaskelbta Oficialiajame leidinyje). [3] OL L 120, 1990 5 11, p. 1. Reglamentas su paskutiniais pakeitimais, padarytais Reglamentu (EB) Nr. 933/1999 (OL L 117, 1999 5 5, p. 1). --------------------------------------------------
Oficialusis leidinys L 089 , 11/04/2000 p. 0006 - 0007



Tarybos Sprendimas 2000 m. kovo 16 d. dėl PINO autorių teisių sutarties ir PINO atlikimų ir fonogramų sutarties [1] patvirtinimo Europos bendrijos vardu (2000/278/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 47 straipsnio 2 dalį, 55 ir 95 straipsnius kartu su 300 straipsnio 2 dalies pirmuoju sakiniu ir 300 straipsnio 3 dalies antrąja pastraipa, atsižvelgdama į Komisijos pasiūlymą [2], atsižvelgdama į Europos Parlamento pritarimą [3], kadangi: (1) 1996 m. gruodžio 20 d. Ženevoje, remiant Pasaulinės intelektinės nuosavybės organizacijai, priimta PINO autorių teisių sutartis (WCT) ir PINO atlikimų ir fonogramų sutartis (WPPT) padės užtikrinti suderintą kūrinių ir kitų objektų apsaugos, kartu suteikiant galimybę visuomenei gauti prieigą prie medžiagos, prieinamos per tinklą, (2) Bendrijos kompetencija sudaryti ir prisijungti prie tarptautinių susitarimų arba sutarčių kyla ne tik tuomet, kai ji aiškiai suteikiama Sutarties, – ji taip pat gali kilti iš kitų Sutarties nuostatų ir iš Bendrijos institucijų aktų, priimtų vykdant šias Sutarties nuostatas; (3) WCT ir WPPT dalykas didžiąja dalimi patenka į šioje srityje galiojančių Bendrijos direktyvų taikymo sritį; (4) tai teiškia, kad WCT ir WPPT turėtų tvirtinti tiek Bendrija, tiek valstybės narės; (5) todėl, kiek tai susiję su Bendrijos kompetencijai tenkančiais dalykais, WCT ir WPPT turėtų būti patvirtintos Bendrijos vardu; (6) Bendrija jau pasirašė WCT ir WPPT; kurios dar turi būti galutinai sudarytos; (7) Bendrijos sudarymo instrumentas deponuojamas kiek įmanoma tuo pat metu, kai valstybės narės deponuoja savo ratifikavimo dokumentus, NUSPRENDĖ: 1 straipsnis 1. Kiek tai susiję su Bendrijos kompetencijai tenkančiais dalykais, Bendrijos vardu tvirtinama PINO autorių teisių sutartis (WCT). 2. Kiek tai susiję su Bendrijos kompetencijai tenkančiais dalykais, Bendrijos vardu tvirtinama PINO atlikimų ir fonogramų sutartis (WPPT). 3. Sutarčių tekstai pridedami prie šio sprendimo. 2 straipsnis Tarybos pirmininkas įgaliojamas deponuoti Pasaulinės intelektinės nuosavybės organizacijos generaliniam direktoriui sudarymo dokumentus nuo tos dienos, iki kurios valstybėse narėse įsigalioja Europos Parlamento ir Tarybos patvirtintos priemonės, kurios yra būtinos, norint suderinti galiojančius Bendrijos teisės aktus su įpareigojimais pagal WCT ir WPPT. 3 straipsnis 1. Komisijai suteikiama teisė atstovauti Bendrijai asamblėjų, nurodytų WCT ir WPPT, susitikimuose. 2. Visuose Bendrijos kompetencijai tenkančiuose dalykuose, Komisija Bendrijos vardu derasi WCT ir WPPT asamblėjose vadovaudamasi taikomomis EB sutarties normomis, ypač jos 300 straipsniu. 3. Pozicija, kurią Bendrija gali priimti asamblėjose, parengiama atitinkamos Tarybos darbo grupės. Priimta Briuselyje, 2000 m. kovo 16 d. Tarybos vardu Pirmininkas F. Seixas da Costa [1] Du su šiuo sprendimu susiję pareiškimai nurodyti OL C 103, 2000 4 11, 1 puslapyje. [2] OL C 165, 1998 5 30, p. 8. [3] 2000 m. vasario 16 d. pritarimas (dar nepaskelbta Oficialiajame leidinyje). --------------------------------------------------
Oficialusis leidinys L 232 , 23/08/1997 p. 0012 - 0012



Komisijos sprendimas 1997 m. liepos 28 d. iš dalies keičiantis Sprendimą 94/325/EB, nustatantį specialiuosius reikalavimus, reglamentuojančius Tailando kilmės žuvininkystės ir akvakultūros produktų importą (tekstas svarbus EEE) (97/563/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Direktyva 96/23/EB [2], ypač į jos 11 straipsnio 1 dalį, kadangi Komisija priėmė Sprendimą 97/562/EB [3], nustatantį specialiuosius reikalavimus, reglamentuojančius Tailando kilmės dvigeldžių moliuskų, dygiaodžių, gaubtagyvių ir jūrinių pilvakojų importą; kadangi dėl to būtina iš dalies keisti Komisijos sprendimą 94/325/EB [4] su paskutiniais pakeitimais, padarytais Sprendimu 96/31/EB [5]; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Komisijos sprendimo 94/325/EB A priedo IV.7 punktas taip pakeičiamas: "7. Be to, jei tai sušaldyti arba perdirbti dvigeldžiai moliuskai, jie buvo sugauti auginimo ar sugavimo teritorijose, išvardytose priede Komisijos sprendimo 97/562/EB [6], nustatančio ypatingus Tailando kilmės bet kokio pavidalo dvigeldžių moliuskų, dygiaodžių, gaubtagyvių ir jūrinių pilvakojų, kurie buvo sterilizuoti arba termiškai apdoroti laikantis Komisijos sprendimo 93/25/EEB [7] reikalavimų, importo reikalavimus." 2 straipsnis Šis sprendimas skirtas valstybėms narėms. Priimta Briuselyje, 1997 m. liepos 28 d. Komisijos vardu Franz Fischler Komisijos narys [1] OL L 268, 1991 9 24, p. 15. [2] OL L 125, 1996 5 23, p. 10. [3] OL L 232, 1997 8 23, p. 9. [4] OL L 145, 1994 6 10, p. 30. [5] OL L 9, 1996 1 12, p. 6. [6] OL L 232, 1997 8 23, p. 9. [7] OL L 16, 1993 1 25, p. 22. --------------------------------------------------
Oficialusis leidinys L 301 , 14/12/1995 p. 0035 - 0035



Tarybos sprendimas, 1995 m. gruodžio 5 d. iš dalies keičiantis Reglamentą (EEB) Nr. 2847/93 ir Sprendimą 89/631/EEB atsižvelgiant į tam tikrų bandomųjų projektų dėl ištisinio pozicinio Bendrijos žvejybos laivų monitoringo įgyvendinimo terminus ir Bendrijos įnašus į išlaidas, atsirandančias dėl jų įgyvendinimo (95/528/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi kai kurios valstybės narės dėl delsimo įgyvendinti bandomuosius projektus, numatytus 1993 m. spalio 12 d. Tarybos reglamento (EEB) Nr. 2847/93 3 straipsnio 2 dalyje, nustatančioje antžeminę ar palydovinę kontrolės sistemą, taikomą bendroje žuvininkystės politikoje [3], dėl nuolatinio Bendrijos žvejybos laivų buvimo vietos stebėjimo, paprašė pratęsti šį terminą; kadangi šioms valstybėms narėms turi būti suteikta papildomai laiko užbaigti jų projektus, kad jie būtų naudingi; kadangi data, kuomet Taryba nuspręs dėl nuolatinės laivų buvimo vietos stebėjimo sistemos, minimos Reglamento (EEB) Nr. 2847/93 3 straipsnio 1 dalyje, turi būti nukelta; kadangi dėl to siekiant minimoms valstybėms narėms leisti suderinti bandomųjų projektų vykdymo išlaidų planus turi būti patikslintas terminas, nustatytas 1989 m. lapkričio 27 d. Tarybos sprendimo 89/961/EEB 2a straipsnio 2 dalyje dėl Bendrijos finansinio įnašo į išlaidas, kurias sukuria valstybės narės, siekdamos užtikrinti atitikimą Bendrijos žuvininkystės resursų apsaugos ir valdymo sistemai [4], bei terminas, iki kurio valstybės narės turi pateikti paraiškas dėl išlaidų kompensavimo įgyvendinant pirmiau minėtus bandomuosius projektus, PRIĖMĖ ŠĮ SPRENDIMĄ: 1 straipsnis Reglamentas (EEB) Nr. 2847/93 iš dalies keičiamas taip: 1) 3 straipsnio 1 dalyje data "1996 m. sausio 1 d." keičiama į "1996 m. liepos 1 d."; 2) 3 straipsnio 2 dalyje data "1995 m. birželio 30 d." keičiama į "1995 m. gruodžio 31 d." 2 straipsnis Sprendimas 89/631/EEB iš dalies keičiamas taip: 1) 2a straipsnio 2 dalyje data "1995 m. birželio 1 d." keičiama į "1995 m. gruodžio 31 d."; 2) A priedo 4 dalyje data "1995 m. spalio 1 d." keičiama į "1996 m. balandžio 30 d." 3 straipsnis Šis sprendimas skirtas valstybėms narėms. Priimta Briuselyje, 1995 m. gruodžio 5 d. Tarybos vardu Pirmininkas J. A. Griñán [1] OL C 313, 1995 11 24, p. 6. [2] OL C 308, 1995 11 20. [3] OL L 261, 1993 10 20, p. 1. [4] OL L 364, 1989 12 14, p. 64. Sprendimas su paskutiniais pakeitimais, padarytais Sprendimu 94/207/EB (OL L 101, 1994 4 20, p. 9). --------------------------------------------------
Oficialusis leidinys L 072 , 15/03/1986 p. 0045 - 0046



Komisijos sprendimas, 1986 m. vasario 19 d. iš dalies pakeičiantis Reglamentą (EEB) Nr. 3419/83 siekiant praplėsti Bendrijos mastu liberalizuotų Rumunijos kilmės produktų sąrašą (86/68/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, ypač jos 113 straipsnį, atsižvelgdama į 1984 m. vasario 21 d. Tarybos reglamentą (EEB) Nr. 453/84, iš dalies pakeičiantį Reglamentą (EEB) Nr. 3419/83 siekiant praplėsti Bendrijos mastu liberalizuotų Rumunijos kilmės produktų sąrašą, ypač jo 2 straipsnį [1], kadangi remiantis 1980 m. liepos 28 d. Sutartimi tarp Europos ekonominės bendrijos ir Rumunijos Socialistinės Respublikos [2] įsteigtas Jungtinis komitetas 1985 m. gruodžio 9 ir 10 d. susitiko Briuselyje; kadangi pabaigęs savo darbą jis rekomendavo, kad, inter alia, į 1983 m. lapkričio 14 d. Reglamento (EEB) Nr. 3419/83, nustatančio išsamias Sutarties dėl prekybos pramoniniais produktais tarp Bendrijos ir Rumunijos įgyvendinimo taisykles [3], priedą turėtų būti įtraukti nauji produktai, kadangi išnagrinėjus Jungtinio komiteto rekomenduotų priemonių įvairius aspektus bei atsižvelgiant į Sutarties dėl prekybos pramoniniais produktais tarp Bendrijos ir Rumunijos Socialistinės Respublikos [4] 3 straipsnio 1 dalį, turėtų būti imtasi priemonių; PRIĖMĖ ŠĮ SPRENDIMĄ: 1 straipsnis Šio Sprendimo priede išvardyti produktai įtraukiami į Reglamento (EEB) Nr. 3419/83 priedą. 2 straipsnis Šis Sprendimas taikomas nuo 1986 m. sausio 1 d. 3 straipsnis Šis Sprendimas skirtas valstybėms narėms. Priimta Briuselyje, 1986 m. vasario 19 d. Komisijos vardu Willy De Clercq Komisijos narys [1] OL L 53, 1984 2 24, p. 1. [2] OL L 352, 1980 12 29, p. 2. [3] OL L 346, 1983 12 8, p. 1. [4] OL L 352, 1980 12 29, p. 5. -------------------------------------------------- PRIEDAS BMT pozicijos Nr. | NIMEXE kodas (1985 m.) | | | | 29.04 A ex V | 29.04–22 24 27 | ex 44.11 | 44.11–20 49 | ex 44.15 | 44.15–39 80 | ex 44.18 | 44.18–30 90 | ex 44.24 | 44.24 ex 00 | | 45.02 | 45.02–00 | | 69.02 ex B | 69.02–51 | | 69.09 B | 69.09–81 89 93 | ex 70.13 | 70.13-ex 20 | | 85.09 ex A | 85.09–01 05 ex 09 | --------------------------------------------------
(8)

ši direktyva turėtų būti taikoma ir papildomoms internetinėms paslaugoms, kurias siūlo transliuojančioji organizacija ir kurios turi aiškų pavaldumo ryšį su transliuojančiosios organizacijos transliuojamomis programomis. Tos paslaugos apima paslaugas, kuriomis prieiga prie televizijos ir radijo programų suteikiama tik linijiniu būdu ir tuo pačiu metu, kai vyksta transliacija, ir paslaugas, kuriomis per nustatytą laikotarpį po transliacijos suteikiama prieiga prie anksčiau transliuojančiosios organizacijos transliuotų televizijos ir radijo programų, vadinamosios laidų įrašų paslaugos. Be to, papildomos internetinės paslaugos, kurioms taikoma ši direktyva, apima paslaugas, kuriomis suteikiama prieiga prie medžiagos, kuria paįvairinamas ar kitaip papildomas transliuojančiosios organizacijos transliuojamų televizijos ir radijo programų turinys, be kita ko, suteikiant galimybę apžvelgti, paįvairinti, papildyti ar peržiūrėti atitinkamos programos turinį. Ši direktyva turėtų būti taikoma papildomoms internetinėms paslaugoms, kurias transliuojančiosios organizacijos naudotojams teikia kartu su transliavimo paslauga. Ji taip pat turėtų būti taikoma ir papildomoms internetinėms paslaugoms, prie kurių, nors jos ir turi aiškų pavaldumo ryšį, naudotojai gali prisijungti nepriklausomai nuo transliavimo paslaugos, nenumatant išankstinės sąlygos, kad naudotojai turėtų prieigą prie transliavimo paslaugos, pavyzdžiui, tapdami abonentais. Tai neturi poveikio transliuojančiųjų organizacijų laisvei tokias papildomas internetines paslaugas siūlyti nemokamai ar už piniginį atlyginimą. Prieigos prie atskirų kūrinių ar kitų saugomų objektų, įtrauktų į televizijos ar radijo programą, arba prie kūrinių ar kitų saugomų objektų, nesusijusių su jokia transliuojančiosios organizacijos transliuojama programa, pvz., prieiga prie atskirų muzikos ar audiovizualinių kūrinių, muzikos albumų ar vaizdo įrašų, suteikimas, pavyzdžiui, teikiant užsakomąsias vaizdo programų paslaugas, neturėtų patekti į paslaugų, kurioms taikoma šį direktyva, taikymo sritį;